
Arwain y Dysgu: Beth, sut a pham ydw i’n addysgu?
[bookmark: _GoBack]Cyflwyniad
Ar gyfer y modwl ECAD4008C, sef ‘Arwain y Dysgu: beth, sut a pham ydw i’n addysgu?’, byddaf yn edrych ar dair egwyddor ac yn adlewyrchu ar fy mhrofiad allan yr ysgol. Byddaf yn edrych ar yr egwyddorion pedagogaidd yma mewn perthynas gyda fy mhrofiad ac yn edrych ar gryfderau a meysydd i’w datblygu. Treuliais 4 wythnos allan yn yr ysgol ar gyfer Profiad Addysgu Proffesiynol. Cefais yr wythnos gyntaf i arsylwi a gweddill yr amser i brofi pethau rwyf wedi dysgu, wrth ddefnyddio’r syniad o gwrdd, profi a rhannu. Pan oeddwn allan ar brofiad, cefais y cyfle i gamu mewn i fywyd athrawes Cyfnod Sylfaen ac athrawes dosbarth Derbyn i fod yn fanwl, wrth gynllunio, cyflwyno ac asesu gwersi. Dysgais ar brofiad beth yn gwmws yw rôl yr athrawes, ond hefyd y pwysigrwydd o gynllunio gwersi wrth edrych ar y cwricwlwm presennol a’r cwricwlwm i Gymru wrth sicrhau bod y gwersi yn perthnasu i’r meysydd dysgu a’r cyfrifoldebau trawsgwricwlaidd. Mae’r rhain yn bethau mi fyddai’n sôn amdano mewn manylder mewn rhan arall o’r aseiniad. 
Y Cyfnod Sylfaen
Cyn mynd ati i edrych ar y tair egwyddor, hoffwn edrych ar y Cyfnod Sylfaen i ddechrau. Mae’r Cyfnod Sylfaen ar hyn o bryd yn dilyn Fframwaith y Cyfnod Sylfaen o fewn y cwricwlwm statudol, sydd wedi’i greu ar gyfer plant tair i saith oed. Cafodd y cwricwlwm statudol ei greu yn 2000 ac yn ei ddiwygio yn 2008 a 2015, ac o fewn hynny, gyflwynwyd y Cyfnod Sylfaen ym mis Medi 2010. Mae yna hefyd cwricwlwm newydd ar fin dod allan, sef Cwricwlwm i Gymru, a fydd yn cael ei gyflwyno mewn ysgolion ar draws y wlad ym mis Medi 2022. Mae yna 7 maes dysgu yn y cwricwlwm statudol presennol ac mi fyddai’n edrych mewn mwy o ddyfnder ar y meysydd dysgu pan fyddai’n edrych ar egwyddor addysgu 3. Mae’r Cyfnod Sylfaen wedi ei adeiladu ar arfer da ac ar wledydd eraill a’u dulliau nhw. Dau ddull rwyf wedi bod yn edrych arno yn ystod y cwrs a’r modwl penodol yma yw’r dull Reggio Emilia a’r dull Te Whariki. Ardal yng Ngogledd yr Eidal yw Reggio Emilia, sydd yn enwog am ei ddull addysgol. Enw un o sefydlwyr Reggio Emilia yw Loris Malaguzzi. Mae gan Malaguzzi gradd yn addysgeg a treuliodd ei amser yn ystod yr Ail Ryfel Byd yn gweithio yn ysgolion, a wnaeth hyn helpu ffurfio ei ddewisiadau hwyrach. Roedd Loris Malaguzzi yn credu mewn addysg plentyn-ganolog ac mae hyn i weld yn y dull Reggio Emilia ac yn y Cyfnod Sylfaen, i raddau. Yn fy ysgol leoliad, roedd gwahanol weithgareddau wedi’u sefydlu o gwmpas y dosbarth a byddai’r athrawes yn dewis pa weithgaredd oedd gwahanol blant yn neud, lle byddant yn cael amser i gwblhau tasgau neu arbrofi’n annibynnol. Rôl yr athrawes yn Reggio Emilia yw i gefnogi disgyblion a gwelais hwn yn glir allan ar brofiad proffesiynol. Er hyn, mae yna tipyn mwy o bwyslais yn y Cyfnod Sylfaen i hefyd paratoi, cynllunio a chyflwyno gwersi na sydd i gael yn Reggio Emilia. Mae Te Whariki hefyd gyda thipyn o nodweddion sy’n debyg i’r Cyfnod Sylfaen, yn enwedig wrth edrych ar y Cwricwlwm i Gymru. Mae Te Whariki wedi gwreiddio o Seland Newydd a chafodd ei argraffu yn gyntaf yn 1996. Rhywbeth arall rwyf wedi bod yn dysgu amdano trwy’r cwrs a’r modwl yw gwahanol ddamcaniaethwyr sy’n dylanwadu ar y byd addysg ac mi fyddai’n sôn am y damcaniaethwyr yma yn y rhannau perthnasol o’r aseiniad. 
Egwyddor Pedagogaidd 1
Yr egwyddor bedagogaidd cyntaf mi fyddai’n edrych arno yw “Mae addysgu a dysgu da yn galw am ddefnyddio cymysgedd o ddulliau sy’n cynnwys addysgu uniongyrchol.” Ar fy mhrofiad, roedd y dosbarth Meithrin a Derbyn gyda’i gilydd, ac wedi’u rhannu mewn i 3 grŵp. Roedd yna 9 disgybl yn Meithrin, 6 yn Derbyn Bach ac 19 yn Derbyn. Mi ges i’r profiad o ddysgu a neud tasgau ffocws gyda’r 19 disgybl yn y dosbarth Derbyn, ond mi ges i gyfle i arsylwi, eistedd mewn gydag a chymryd rheolaeth o’r dosbarth cyfan o 34 disgybl, yn ogystal â chynorthwyo ar yr iard chwarae. Pan oeddwn yn neud gwersi a thasgau ffocws, roeddwn yn cymryd 2 grŵp, grŵp coch a grŵp glas. Grŵp uwch oedd y grŵp coch, tra bod y grŵp glas yn grŵp is. Roedd 6 o ddisgyblion Derbyn yn dod o gartrefi Cymraeg, ac 13 yn dod o gartrefi Saesneg. Roedd fy ysgol leoliad hefyd yn ysgol Cyfrwng Cymraeg, gwledig. Roedd yna anghenion arbennig yn y dosbarth, ond doeddwn ddim yn gwybod beth yn gwmws oedd ar y wahanol blant. Roedd yna un disgybl gydag awtistiaeth yn nosbarth Derbyn Bach, felly cefais ddim o’r cyfle i ddysgu a neud tasgau efo’r disgybl ond mi gefais y cyfle i arsylwi’r disgybl a sut roedd pethau’n cael ei newid iddo. Welais o hwn ei fod yn bwysig neud yn siŵr bod anghenion pob plentyn wedi’u cwrdd â a bod angen gwahanol strategaethau yn seiliedig ar y nifer o blant yn y dosbarth a’r gwahanol anghenion sydd yn y dosbarth. Mae’r term dull addysgu yn golygu “the general principles, pedagogy and management strategies used for classroom instruction” (Teach, Dim Dyddiad) Mae gan wahanol athrawon gwahanol ddulliau addysgu, ac mae dulliau athrawon wedi eu dylanwadu gan beth sydd well gan yr athrawes, eu profiad a’r cyd-destun maent yn dysgu ynddo, fel maint y dosbarth, oedran y dosbarth a’r pwnc maent yn dysgu. Un dull yw bod yr addysg yn cael ei arwain gan yr athrawes, gyda'r plentyn yn derbyn y wybodaeth. Mae’r dull yma yn aml yn edrych am ganlyniad positif o brofion ac asesiadau. Roeddwn yn gweld y dull yma weithiau allan ar brofiad, ond yn aml iawn roedd yr addysg yn cael ei arwain gan y plentyn, y gwrthwyneb o’r dull yma. Yn addysg sy’n cael ei arwain gan y plentyn, mae athrawon a phlant gyda rhan gyfartal yn y broses dysgu. Rôl yr athrawes yn y dull yma yw “to coach and facilitate student learning” (Teach, Dim Dyddiad) ac i fesur dysgu’r disgyblion wrth edrych ar sut maent yn cyfrannu at wersi, a’r gwaith maent yn cwblhau. Tra fy mod allan ar brofiad, cefais gyfle i arsylwi dysgu’r plant a’i lefelau o ddealltwriaeth. Pan roeddwn yn cyflwyno gwers, roeddwn yn neud yn siŵr bod y plant yn cael gymaint o gyfleoedd a phosib i neud pethau ei hunain, ond roeddwn yn sicrhau bod pob plentyn yn cael tro, yn hytrach na dewis plant oedd eisiau tro a gyda’u dwylo i fyny. Pan oeddwn yn gofyn cwestiynau, roeddwn yn gofyn am law dawel i fyny a bydden yn gofyn i’r plant oedd gyda llaw i fyny. Ond, roedd hefyd gweithgareddau lle bydden i’n dewis plant ar hap heb eu bod yn rhoi llaw i fyny i sicrhau bod pawb yn cael cyfle ac roedd yn rhoi cyfle i mi weld os roedd y plant heb ddwylo i fyny hefyd yn deall y cynnwys. Roedd taflennu gwaith yn y tasgau ffocws hefyd yn fy ngalluogi i asesu dealltwriaeth y plant wrth edrych ar yr atebion roeddent yn rhoi ar y taflennu. Roeddwn yn gweld gwahaniaeth mawr rhwng y grŵp coch a’r grŵp glas, ond roeddwn hefyd yn gweld gwahaniaeth rhwng gwahanol ddisgyblion o fewn y 2 grŵp. 
Mae dysgu effeithiol angen cymysgedd o ddulliau a ffyrdd o ddysgu, fel sicrhau bod y disgyblion yn cael cyfle i ryngweithio gydag eraill, yn ogystal â chyfleoedd i ddatblygu annibyniaeth. Mae’n bwysig bod disgyblion yn cael cyfleoedd i ryngweithio trwy grwpiau, parau neu ddosbarth cyfan. Yn fy sesiwn cyntaf allan ar brofiad, darllenais stori ‘Topsi a Tim ar y Fferm’ ac wedyn gofynnais i’r ddau grŵp i drafod mewn parau beth roeddent yn meddwl am y llyfr ac os roeddent yn hoffi’r llyfr, ond roedd tueddiad gan y ddau grŵp i drafod pethau oedd ddim yn berthnasol, fel teganau ac amser cinio. Mae’n bwysig bod disgyblion hefyd yn cael cyfleoedd i weithio’n annibynnol, ac roedd hwn i’w weld yn glir yn y dosbarth ei hunan, ac fe wnes i hefyd cynnig digon o gyfleoedd i’r disgyblion wneud hyn yn fy sesiynau i. 
Peth arall sy’n bwysig yn y Cyfnod Sylfaen yw i gofio “education doesn’t only happen in the classroom” (Mendelssohn, Dim Dyddiad) ac mae Jan White yn gredwr cryf yn dysgu yn yr awyr agored. Mi gynlluniais wers a thasg tu-allan yn yr wythnos olaf allan ar brofiad, ond yn anffodus ni fedrais gyflwyno’r wers gan fy mod wedi gorfod mynd adref yn sâl. Ni welais wersi yn cael eu cynnal tu-allan tra fy mod ar brofiad, er roeddent wedi cynnal sesiwn o gylched synhwyraidd tu-allan un diwrnod. 
Egwyddor Pedagogaidd 2
Yr ail egwyddor bedagogaidd rwy’n mynd i edrych arno yw “Mae addysgu a dysgu da yn golygu gosod tasgau a dewis adnoddau sy’n adeiladu ar wybodaeth a phrofiad blaenorol ac yn ennyn diddordeb”. Cefais y cyfle tra fy mod allan ar brofiad i osod tasgau ar gyfer tasgau ffocws, a hefyd i ddewis adnoddau fel gweithgareddau a Phwyntiau Pŵer. Roeddwn yn edrych ar y cwricwlwm statudol presennol tra roeddwn yn cynllunio gwersi a thasgau ffocws wrth ofalu eu bod yn perthnasu i’r meysydd dysgu a phrofiad a’r cyfrifoldebau trawsgwricwlaidd, sef llythrennedd, rhifedd a chymhwysedd digidol. Mae’n bwysig bod athrawon yn cynllunio gwersi sydd yn “builds on what children already know, do and understand” (Early Excellence, Dim Dyddiad) Mae hyn yn perthnasu i syniad Piaget o ddatblygiad gwybyddol, ac yn fwy benodol, y syniad o sgema a gymhathu. Roedd Piaget yn gweld “cognitive development as a process” (McLeod, 2018) ac roedd hefyd yn disgrifio sgema fel “a cohesive, repeatable action sequence possessing component actions that are tightly interconnected and governed by a core meaning”. (McLeod, 2018) Roedd Piaget yn gweld tyfiant gwybyddol fel proses o addasu i’r byd ac yn digwydd mewn gwahanol gamau, sef cymhathu, cydbwysedd, gor bwyso anghytunol a chymhwyso. Mae’r proses yn dechrau gyda chymhathu, lle mae’r plentyn yn adeiladu stori neu theori. Y cam nesaf yw cydbwysedd, lle mae’r plentyn yn cytuno bod pethau yn perthyn i’r stori neu theori. Yna, mae yna gor bwyso anghytunol yn digwydd, lle mae’r plentyn yn cwestiynu’r theori neu stori gan fod rhywbeth gwahanol yn digwydd. Ac, i orffen, yw cymhwyso, lle mae’r wybodaeth newydd yn cael ei ychwanegu at y stori neu’r theori, sydd yn adeiladu gwybodaeth a dealltwriaeth y plentyn. 
Mae yna driongl cynllunio mae angen i athrawon ystyried tra eu bod yn cynllunio gwersi. Mae yna dair haen i’r driongl yma, sydd yn rhyngweithio o’r gwaelod i fyny. Ar waelod y model cynllunio mae darpariaeth barhaus, yna cyfoethogi’r ddarpariaeth, gyda thasg ffocws ar y top. Mae’n bwysig bod y plant yn datblygu eu gwybodaeth yn barhaus a’u bod hefyd yn cael y gweithgaredd eto ar ôl y dasg ffocws i gadarnhau’r wybodaeth. Mae’n hefyd yn bwysig bod gwybodaeth yn cael eu gosod mewn cyd-destun i sicrhau bod y plant yn deall ac yn gallu perthnasu’r wybodaeth nol at fywyd go iawn. Mae’n hefyd bwysig cynllunio yn ôl diddordebau’r plant, beth mae’r oedolion yn bwriadu neud ac yn ôl y dewis o adnoddau. 
Mae Haylock a Cockburn wedi creu model sydd yn dangos bod angen i ddisgyblion creu cysylltiadau a dysgu trwy brofiad, er mae’r model yma wedi ei greu i fathemateg yn bennaf. Mae’r model yn dangos 4 “mathematical representations: symbols, mathematically structured images, language and contexts” (Babcock, Dim Dyddiad) Mae’r model yma’n dangos bod rhoi pethau yn y cyd-destun yn helpu plant i ddysgu ac i gofio. 
Mae’n hefyd yn bwysig cynnwys llais y plentyn. Mae Confensiwn y Cenhedloedd Unedig ar Hawliau’r Plentyn yn dweud bod gan bob plentyn “the right to express their views, feelings and wishes in all matters affecting them, and to have their views considered and taken seriously.” (UNICEF, 2019) Un ffordd all ysgolion sicrhau hyn yw wrth neud map meddwl gyda’r plant. Mi wnes i arsylwi ar sesiwn lle wnaeth yr athrawes dosbarth neud map meddwl gyda dosbarth Derbyn a Derbyn Bach ar ôl i’r dosbarth Meithrin fynd adref ar ôl cinio. Mae yna hefyd llawer o arddangosfeydd o gwmpas y dosbarth ac o gwmpas yr ysgol gyda gwaith yr ysgol i fyny. Roedd y dosbarth Meithrin a Derbyn yn llawn gwaith celf y plant ac roedd lluniau ac enwau’r plant hefyd i fyny yn y dosbarth. Mae’n hefyd yn bwysig i ganmol a gofyn barn y plant, rhywbeth roeddwn yn ceisio neud mor aml ag y gallwn tra fy mod allan ar brofiad. 
Egwyddor Pedagogaidd 3
Yr egwyddor bedagogaidd diwethaf rwy’n mynd i edrych arno yw “Mae addysgu a dysgu da yn ymestyn oddi mewn ac ar draws Meysydd Dysgu a Phrofiad.” Yn y cwricwlwm statudol presennol, mae yna 7 maes dysgu, sef:
· Datblygiad Personol a Chymdeithasol, Lles ac Amrywiaeth Ddiwylliannol
· Sgiliau Iaith, Llythrennedd a Chyfathrebu
· Datblygiad Mathemategol
· Datblygu’r Gymraeg 
· Gwybodaeth a Dealltwriaeth o’r Byd
· Datblygiad Corfforol
· Datblygiad Creadigol
(Llywodraeth Cymru, 2015)
Ond, yn y Cwricwlwm i Gymru, mi fydd yn dod allan yn ysgolion yn 2022, mi fydd yna 6 maes dysgu, sef:
· Y Celfyddydau Mynegiannol
· Iechyd a Lles
· Y Dyniaethau
· Ieithoedd, Llythrennedd a Chyfathrebu
· Mathemateg a Rhifedd
· Gwyddoniaeth a Technoleg
(Llywodraeth Cymru, 2020)
Tra roeddwn allan ar brofiad, roeddwn yn defnyddio’r cwricwlwm presennol i gynllunio fy ngwersi. Roedd bwyslais mawr ar gyfrifoldebau trawsgwricwlaidd yn y cynllun gwers. Roedd yna focs cyfrifoldebau trawsgwricwlaidd i lenwi, felly roedd yn anodd anghofio amdano ac roedd yn rhan bwysig o’r gwaith paratoi. Yn ogystal ag addysg oedd wedi’i gynllunio, roedd plant hefyd yn dysgu elfennau o'r Maes Dysgu Datblygiad Personol, Cymdeithasol ac Amrywiaeth Ddiwylliannol gan eu bod yn datblygu barn, ymddygiad a gwerthoedd yn yr ysgol. Mae hyn hefyd yn bwysig gan fod y maes dysgu yma wrth wraidd y Cyfnod Sylfaen. 
Yn ôl Llywodraeth Cymru, “mae pob agwedd ar ddysgu wedi’u cydgysylltu ar gyfer plant ifanc; dydyn nhw ddim yn rhannu eu dysgu a’u dealltwriaeth yn feysydd o’r cwricwlwm. Mae’r saith Maes Dysgu yn ategu ei gilydd.” (Llywodraeth Cymru, 2008) Mi welais hynny pan oeddwn allan ar brofiad, roeddwn wedi cynllunio beth yn gwmws bydden yn neud yn y sesiynau gyda’r plant ac wedyn roeddwn yn dod i lenwi’r bwlch cyfrifoldebau trawsgwricwlaidd. Mi welais fan yna bod pethau yn cysylltu heb fy mod yn cynllunio eu bod yn cysylltu. 
Mae llawer o ysgolion yn defnyddio dull themâu, lle maent yn defnyddio gwahanol themâu yn y gwaith ar draws y flwyddyn. Roedd fy ysgol leoliad yn defnyddio’r dull yma, a’r thema am y tymor presennol oedd y Fferm. Mae’n bwysig bod ysgolion yn cofio tra eu bod yn dewis themâu bod rhai themâu yn benthyg eu hunain yn fwy at rai meysydd dysgu nag eraill, ond mae’n hynod o bwysig bod pwy bynnag thema maent yn dewis yn perthnasu i lythrennedd, rhifedd a chymhwysedd digidol. 
Y Sefyllfa Bresennol
Y sefyllfa bresennol ar gyfer addysg yng Nghymru yw’r cyflwyniad o’r cwricwlwm newydd, Cwricwlwm i Gymru. Rwyf wedi sôn am y cwricwlwm newydd trwy gydol yr aseiniad. Hoffwn edrych ar argymhellion a heriau yn y rhan yma o’r aseiniad. Yn gyntaf, mi fyddai'n edrych ar fanteision trawsgwricwlaidd, cyn edrych ar yr heriau o hyn. Mae dysgu trawsgwricwlaidd yn golygu bod dysgu yn digwydd mewn cyd-destunau go iawn a perthnasol. Mae hyn yn neud e’n hawdd i blant i berthnasu beth maent yn dysgu i’w bywydau nhw ac mae’n ei wneud yn haws i ddeall. Mae dysgu trawsgwricwlaidd hefyd yn cyd-fynd a syniadau o ddysgu cyfannol, sydd yn creu cyd-destun pwrpasol, yn sbarduno’r dysgwyr ac yn ystyried cam datblygiadol yr unigolyn. Mae’r math yma o ddysgu hefyd yn galluogi athrawon i deilwra gwersi a gweithgareddau at ddiddordebau ac anghenion disgyblion. Nawr, mi fyddai’n edrych ar heriau dysgu trawsgwricwlaidd. Maent yn gallu arwain at ddiffyg cydlyniad a dyfnder a gall cysylltiadau rhwng pynciau fod braidd yn denau. Nawr, mi fyddai'n edrych ar argymhellion a heriau yn fwy cyffredinol. Un argymhelliad sydd gennaf yw bod staff mewn ysgol arfer dda yn hyfforddi ac yn rhannu ei arfer da gydag ysgolion lleol eraill o fewn y rhwydwaith. Bydd hyn yn galluogi bod addysg o safon debyg ym mhob ysgol leol. Un her rwyf yn gweld yn yr ysgol tra fy mod allan ar brofiad yw’r trawsnewid o ddosbarth Derbyn i flwyddyn 1. Mae plant y Derbyn wedi arfer a chwarae a chael prin dipyn o wersi ffurfiol. Yna, pan maent yn symud i fyny i flwyddyn 1 mae’n rhaid iddynt gyfarwyddo a chael gwersi ffurfiol, wrth fwrdd a gydag athrawes yn arwain tu-flaen y dosbarth. Rwy’n meddwl dylai bod plant y Derbyn yn cael fwy o wersi ffurfiol ac efallai un prynhawn yr wythnos ym mlwyddyn 1 iddynt ddod yn gyfarwydd â bywyd blwyddyn 1. 

